CELEX: 32018R1933
Language: hu
Date: 2018-12-10 00:00:00
Title: A Tanács (EU) 2018/1933 rendelete (2018. december 10.) a szomáliai helyzet tekintetében egyes természetes vagy jogi személyekkel, szervezetekkel vagy testületekkel szemben hozott különleges korlátozó intézkedések bevezetéséről szóló 356/2010/EU rendelet módosításáról

11.12.2018   
               
               
                  HU
               
               
                  Az Európai Unió Hivatalos Lapja
               
               
                  L 314/9
               
            
         A TANÁCS (EU) 2018/1933 RENDELETE
         (2018. december 10.)
         a szomáliai helyzet tekintetében egyes természetes vagy jogi személyekkel, szervezetekkel vagy testületekkel szemben hozott különleges korlátozó intézkedések bevezetéséről szóló 356/2010/EU rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről szóló, 2010. április 26-i 2010/231/KKBP tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A 356/2010/EU rendelet (2) hatályba léptette a 2010/231/KKBP tanácsi határozatban megállapított intézkedéseket.
                  
               
                     (2)
                  
                  
                     Az Egyesült Nemzetek Biztonsági Tanácsa 2018. november 14-én elfogadta a 2444 (2018) sz. határozatot. E határozat megállapítja, hogy az 1844 (2008) sz. határozat alapján történő jegyzékbevétel egyik kritériuma a Szomália békéjét, biztonságát vagy stabilitását veszélyeztető cselekményekben való részvétel vagy azok támogatása, és kimondja, hogy az ilyen cselekmények magukban foglalhatják szexuális erőszakkal és nemi alapú erőszakkal járó cselekmények tervezését, irányítását vagy elkövetését is, de nem korlátozódnak arra..
                  
               
                     (3)
                  
                  
                     A (KKBP) 2018/1945 határozat (3) módosította a 2010/231/KKBP tanácsi határozatot a módosult 2444 (2018) sz. ENSZ BT-határozatnak megfelelően.
                  
               
                     (4)
                  
                  
                     Az említett intézkedések a Szerződés hatálya alá tartoznak, ennélfogva – különösen a valamennyi tagállam által történő egységes alkalmazásuk biztosítása céljából – a végrehajtásukhoz uniós szintű jogszabály szükséges.
                  
               
                     (5)
                  
                  
                     A 356/2010/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 356/2010/EU rendelet 2. cikke (3) bekezdésének a) pontja helyébe a következő szöveg lép:
            
                        „a)
                     
                     
                        részt vesznek a Szomália békéjét, biztonságát vagy stabilitását – köztük a szomáliai béke- és megbékélési folyamatot – veszélyeztető cselekményekben vagy támogatják azokat, beleértve, de nem kizárólagosan a következőket:
                        
                                    i.
                                 
                                 
                                    támogatják a beleértve szexuális erőszakkal és nemi alapú erőszakkal járó cselekmények tervezéseét, irányításaát vagy elkövetése;ét is, vagy
                                 
                              
                                    ii.
                                 
                                 
                                    a szomáliai béke- és megbékélési folyamatot fenyegető cselekmények;
                                 
                              
                                    iii.
                                 
                                 
                                    erővel fenyegetik a szomáliai szövetségi kormányt vagy az Afrikai Unió szomáliai misszióját (AMISOM) erővel fenyegető cselekményekt.”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 10-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  A Tanács 2010/231/KKBP határozata (2010. április 26.) a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről (HL L 105., 2010.4.27., 17. o.).
         
            (2)  A Tanács 356/2010/EU rendelete (2010. április 26.) a szomáliai helyzet tekintetében egyes természetes vagy jogi személyekkel, szervezetekkel vagy testületekkel szemben hozott különleges korlátozó intézkedések bevezetéséről (HL L 105., 2010.4.27., 1. o.).
         
            (3)  A Tanács (KKBP) 2018/1945 határozata (2018. december 10.) a Szomáliával szembeni korlátozó intézkedésekről szóló 2010/231/KKBP határozat módosításáról (lásd e Hivatalos Lap 61. oldalát).